«روس نفت»این عراق کورد موختاریتی نفتینین ۷۰%-ا قدرینی آلماسی حاقیندا راضیلاشمانی یئرینه یئتیرمک مومکون دئییل.
آخار. آذ خبر وئریر کی، بونو «ریا نوووستی» آگنتلیینه آچیقلاماسیندا عراق کورد موختاریتی پارلامنتینین مالییه و اقتصادیات مسئلهلری کومیتهسینین صدری عزت سابئر سؤیلهییب. اونون سؤزلرینه گؤره، یئنی راضیلاشما اوچون «روس نفت» آرتیق رسمی بغدادا مراجعت ائتمهلیدیر:
«روس نفت آرتیق ۱ میلیارد دوللاری آوانس اولاراق اربیله وئریب. بو پوللار اربیلین بیرلشمیش عرب امیرلیینین «دانا گاز» شیرکتینه اولان بورجلارینین باغلانماسینا یؤنلدیلیب. بیزیم «روس نفت»له موقاویلهمیز ۳ میلیارد دوللار دیریندهدیر. ایکینجی ۱ میلیاردلیق پولو بیز تورکییهنین جیهان لیمانینا گئدهجک گاز کمرینین تیکینتیسینه یؤنلده جه ییک. اوچونجو میلیارد دوللار ایسه رگیونداکی ۵ نفت بلوکونون اینکیشافی اوچون خرجلنهجک.
عراق کورد موختاریتی ایله اولان موقاویلهیه اساساً، روسییا موختاریتین ایخراج ائتدیی نفتین ۷۰%-نی دونیا بازارلارینداکی قیمتدن آشاغی الده ائتمهلیدیر. لاکین راضیلاشمانین بو بندی ایجرا ائدیلمهیهجک. بئله کی، موختاریتدن ایخراج ۷۰۰ میندن ۲۰۰ مین باررئله قدر آزالیب. بو او دئمکدیر کی، «روس نفت» آرتیق بغدادلا دانیشیقلار آپارمالیدیر. «روس نفت»له اربیلین راضیلاشماسی ۳ میلیارد دوللاردان چوخدور».
azb_Arab azb_Arab azb_Arab azb_Arab